Més d'una trentena de mostres culturals de Terrassa per La Palma - Diari de Terrassa\nMés d’una trentena de mostres culturals de Terrassa per La Palma\nLa cultura popular s’ha organitzat durant aquest cap de setmana per oferir espectacles al Recinte Firal per tal de recollir fons per la reconstrucció de l’illa\nLes actuacions culturals al Recinte Firal, en solidaritat amb La Palma / Lluís Clotet\nLa cultura terrassenca s’ha organitzat en dues jornades solidàries per la Palma aquest cap de setmana, amb un seguit d’actuacions dels grups popular de la ciutat per tal de recollir donatius per enviar a l’illa. L’espai escollit per dur a terme les celebracions ha estat el Recinte Firal de Terrassa, amb un donatiu mínim és de 5 euros per permet l’entrada al recinte i accés a tots els espectacles.\nEls col·lectius que han organitzat l’acte solidari “La Cultura Popular de Terrassa amb La Palma” són la Coordinadora de Grups de Cultura Popular i Tradicional Catalana de Terrassa, la Coordinadora d’Entitats de Cultura Andalusa de Terrassa – CEAT, el Centre Aragonès de Terrassa, l’Associació Cultural de Castilla-La Mancha de Terrassa i la Irmandade Galega o Noso Lar, amb la col·laboració de l’Ajuntament de Terrassa.\nEls Castellers de Terrassa han actuat al Recinte Firal per recollir fons per La Palma / Lluís Clotet\n“Quan és el boom del problema, tothom està volcat sobre el tema, però quan s’acaba el boom, que és quan s’han de reconstruir les coses, la gent s’oblida. El motiu de les jornades solidàries és recordar a la gent que el problema de la Palma no s’ha acabat encara, s’ha de construir tot el que s’ha destruït”, ha explicat Antonio Merino, president de la Coordinadora d’Entitats de Cultura Andalusa de Terrassa – CEAT, entitat que va proposar la iniciativa. “Volíem fer un acte conjunt amb tots els grups de cultura popular per evidenciar que Terrassa és ciutat de moltes cultures, i totes conviuen unides”, ha afegit el president.\n“Terrassa ha estat des de sempre una ciutat molt solidària, i volíem traslladar-ho a la cultura popular. Esperem que aquesta fira es converteixi en tradició i puguem celebrar-la més anys en solidaritat a altres causes”, ha comentat Aniol Galé, president de la Coordinadora de Grups de Cultura Popular i Tradicional Catalana de Terrassa.\nEl Bitxo del Torrent Mitger i Diables de la Maurina de Terrassa van començar el dissabte amb una batucada per donar entrada a les celebracions, que van seguir amb les actuacions de Bandolers de Terrassa i Castellers de Terrassa. Durant el matí també van actuar el Centro Andaluz Nueva Carteya, els Geganters de Terrassa, la Agrupación Musical San José de Terrassa i Jan Díaz.\nEls Geganters de Terrassa al recinte firal / Lluís Clotet\nAl migdia va destacar la degustació amb 2 euros de cost de plats típics d’Andalusia, Castilla-La Mancha i Catalunya, i a la tarda ha estat el torn de Noelie Ortíz, Ramoni de Flamencologia i C.C.A Alcalá La Real y Comarca. De manera flamant va arribar el foc, amb les actuacions del Bitxo, el Drac de Can Boada i el Drac de Terrassa i els Diables. Després de les flames, van entrar en escena musical Satisfiers, Pangea, el Coro Rociero “Los de Carteya”, el Coro “Nuevo Amanecer” i El Biri.\nDurant dissabte, les primeres actuacions culturals van coincidir amb la campanya de donació de sang impulsada pels Bombers de Terrassa. La resta d’espectacles i mostres culturals locals han continuat aquest diumenge, amb un matí amb el Coro Rociero “Aromas del Alba”, Rocío de la Rosi, Grupo Tierra Extremeña, José Luís Cañadas de Flamencología, Irmandade Galega o Noso Lar Terrassa, Els Visitants i Centro Aragonés de Terrassa. Seguidament hi ha hagut la degustació de plats típics de Catalunya, Andalusia i Aragó, també amb un cost de 2 euros.\nLa tarda ha donat pas al Coro Nuestra Señora de las Mercedes, Egarboys, Treureball i Ministrils del Raval i Toni Torres, abans de que la ballada de sardanes domini el recinte amb l’Agrupació Folklòrica Amunt i Crits, l’Agrupació Sardanista Asert i els Sardanistes de Sant Pere Nord, fins acabar amb Sons blaus (havaneres) i Rom cremat.


Vaga indefinida a la Nissan a partir del 4 de maig - PCTE\nVaga indefinida a la Nissan a partir del 4 de maig\nBy Contribuidor 3 mayo 2020 No Comments\nEl Partit Comunista dels Treballadores de Catalunya saluda la vaga indefinida convocada pel Comitè d’Empresa de Nissan com a única sortida que l’empresa ha deixat a la plantilla i anima a tots els treballadors a fer-ne seguiment.\nJa n’hi ha prou de xantatges. Ja n’hi ha prou que cada pocs mesos es situï a la plantilla de les fàbriques automobilístiques el fals dilema entre escollir entre acomiadaments i precarietat o deslocalització de línies de producció. Acceptar aquesta competència a la baixa entre diverses plantilles d’arreu del món o entre diversos governs per veure qui “facilita” més la producció al seu territori és posar-se una soga al coll. Els treballadors de la Nissan han emprès el camí que correspon davant l’envestida de la patronal, el camí de la lluita.\nLa solució per la NISSAN no passa per la reducció de línies de producció ni per l’augment de “la implicació” de les diferents administracions per “convèncer” a la companyia, l’única sortida de futur és la nacionalització de les fàbriques per posar la companyia sota control obrer, acabant d’una vegada per totes amb l’espasa de Damòcles que cada pocs mesos es posa sobre el cap de la plantilla.\nDes del PCTC portem setmanes denunciant que l’actual situació de crisi serà aprofitada per la patronal per avançar en les seves demandes històriques contra la classe obrera. Concretament, la patronal i diversos organismes capitalistes com la Unió Europea porten anys reclamant mesures de major flexibilitat laboral. Volen acabar amb el treball fix i plantilles cohesionades i convertir el mercat laboral en un sistema de treballadors a demanda en funció dels pics de producció, mentre l’estat garanteix un sistema de subsistència miserable però suficient perquè la patronal tingui milions de treballadors disponibles en el moment que ho necessiti. El que es proposa per les fàbriques de la Nissan a Catalunya és aquest model.\nAquest model, que s’ha vingut a anomenar “uberització” del mercat laboral, serà el camp de batalla entre la patronal i la classe obrera en els propers temps, i si els directius de la NISSAN han decidit ser uns dels capdavanters en aquesta ofensiva, els treballadors de la NISSAN no s’ha quedat enrere i son a dia d’avui la punta de llança de tota la classe obrera en la defensa de les nostres condicions de vida. La crisi econòmica ha esclatat, hi hem de tenir ben presents les ensenyances de la crisi anterior. Només amb l’organització i la lluita es garantiran els nostres drets. Zero confiança en els diferents governs i en la socialdemocràcia. Sols el poble salva el poble. És ara, en els primers moments de la crisi i especialment acabat el desconfinament, quan la classe obrera ha de pressionar perquè ens ho intentaran treure tot.\nS’han acabat els xantatges!\nNISSAN SOLUCIÓ: NACIONALITZACIÓ\nPrevious PostComunicado internacional: 75º Aniversario de la Victoria sobre el nazi-fascismo\nNext PostDeclaración del PCTE en el Día de la Comunidad de Madrid


CLIQUEM JUNTS?: de gener 2016\nS'acosta el dia de la pau. 30 de gener!\nEl dia 30 de gener, com ja sabeu, és el dia de la pau i el cicle mitjà també hem decidit celebrar aquest dia, desitjant que la pau s'escampi per tot al món, desitjant que totes les persones del planeta puguin gaudir del privilegi de viure en pau i tranquil·litat. Els nens/es pengem desitjos de pau al nostre arbre, el que tenim davant de les nostres classes. A més a més, la senyu Mercè, la senyu Virginia i la senyu Ester volem compartir amb vosaltres una cançó anomenada: la festa de la pau. Desitgem que us agradi i que ens ajudeu a escampar la pau per l'escola i per tots els llocs on aneu.\nUs estimem amb tot el nostre cor! :)\nVols saber com són els castells medievals?Com es feien?\nEntra en aquest enllaç i ho podràs veure!\nPublicat per Mercè a 10:01\nL'època dels castells\nCom ja sabeu, després dels Romans van venir altres pobles als territoris catalans. Lluitaven entre ells i per defensar-se van construir molts castells. En la tercera unitat de Medi Social de 4t, comencem a treballar l'època medieval i la vida als castells. En aquest enllaç podreu repassar alguns aspectes que hem treballat a classe.\nPublicat per Mercè a 9:52\nCom ja sabeu els arbres genealògics ens serveixen per representar la nostra família, els nostres avantpassats (els familiars que han viscut abans que nosaltres) i els descendents (els familiars que venen després de nosaltres).\nVoleu aprendre més sobre els arbres genealògics?\nAquí us incloc doncs, una presentació d'un arbre genealògic.\nA més a més, heu de saber que n'hi ha de dos tipus: uns es diuen descendents (dels familiars més grans als més petits, és a dir, de pares a fills) i uns altres ascendents (dels familiars més petits als més grans, dels fills als pares).\nA veure si esbrineu de quin tipus són els arbres que us mostro a continuació !!!\nFinalment, us animo a fer una activitat que us anirà fantàsticament bé per entendre les relacions de familiars i doncs, saber el nom dels membres de la família.\nEls membres de la família\nFins demà escriptors!\nJ.Clic dels animals vertebrats/ invertebrats\nPublicat per Mercè a 18:42\nEls alumnes de 4t comencem el segon trimestre treballant el tema dels animals vertebrats i invertebrats. En aquests enllaços podeu trobar un resum dels aspectes més importants de la unitat.\nPublicat per Mercè a 10:07


El valor de la component faunística del Parc Natural del Prat de Cabanes-Torreblanca és molt elevada a causa de la presència d'espècies endèmiques, com el crustaci decàpode (Palaemonetes zariquieyi), espècie típica d'aiguamolls litorals amb aigües de bona qualitat, en l'actualitat relegada a les escasses localitzacions que encara mantenen aquesta característica.\nEntre els peixos és especialment destacable la presència de dues espècies de ciprinodòntids: el samaruc (Valencia hispanica) i el fartet (Aphanius iberus).\nEl primer és un endemisme ibèric que presenta al Prat un dels seus últims reductes poblacionals de la Comunitat Valenciana. El seu hàbitat es troba molt amenaçat i és una espècie catalogada en perill d'extinció, per la qual cosa la seua existència en el Parc Natural confereix una especial importància al mateix. La Generalitat Valenciana compta en l'actualitat amb el Pla de Recuperació del Samaruc, el qual és desenvolupat, entre altres llocs, al Prat de Cabanes-Torreblanca.\nEl fartet (Aphanius iberus) és un endemisme iber-magribí també en franca regressió, encara que la seua major àrea de distribució així com la seua capacitat per a suportar aigües de major salinitat, fan que el seu estat siga menys perillós que el del samaruc. A la Comunitat Valenciana també existeix un Pla de Recuperació del Fartet amb el qual es treballa àmpliament al Parc Natural.\nPel que fa a la fauna reptiliana destaca especialment la presència de la tortuga d'estany (Emys orbicularis), espècie en greu regressió a la Comunitat Valenciana, principalment en la zona litoral, a causa de la degradació de la qualitat hídrica que pateixen aquests ambients i a l'aparició d'espècies exòtiques en el medi natural que suposen el desplaçament d'espècies autòctones. En el Prat, i gràcies a la qualitat de les seues aigües, aquesta espècie manté un important reducte poblacional, encara que cal destacar que en els últims anys l'aparició de la Trachemys sp. ha suposat una competència pels recursos i el territori amb la tortuga d'estany. Per aquest motiu i en pro de la conservació de la comunitat d'Emys orbicularis del Parc Natural, el Prat participa en el Projecte LIFE TRACHEMYS.\nL'avifauna és el grup faunístic més representat al Parc Natural. Al Prat hi trobem la colònia nidificant de carregada (Glareola pratincola) més important de la Comunitat Valenciana i la colònia nidificant més gran de tot el litoral mediterrani espanyol. La presència d'aquesta colònia confereix al Parc el caràcter de Importància Internacional segons la Convenció Ramsar dels Aiguamolls.\nTambé és important destacar la presència de la xitxarra mostatxuda (Acrocephalus melanopogon), que té en el Prat una de les seues millors poblacions de la península; la presència i nidificació de l'arpellot cendrós (Circus pygargus), la colònia del qual és la major del litoral mediterrani occidental; i l'arpella de marjal (Circus aeruginosus).\nAltres espècies que nidifiquen en l'espai protegit són el cabussonet (Tachybaptus ruficollis), el gomet (Ixobrychus minutus), el coll-verd (Anas platyrhynchos), el rascló (Rallus aquaticus), la polla d'aigua (Gallinula chloropus), la fotja (Fulica atra), la camallonga (Himantopus himantopus), el corriol camanegre (Charadrius alexandrinus) i diversos passeriformes palustres, com la xitxarra de canyar (Acrocephalus scirpaceus), el xitxarrot (Acrocephalus arundinaceus) i el boscarler comú (Locustella luscinioides).\nEntre les espècies que trobem a l'hivern, principalment en les basses creades per l'extracció de torba i en altres llocs inundats, poden mencionar-se anàtids com el sarset comú (Anas crecca), el coll-verd (Anas platyrhynchos), el sivert (Netta rufina) i el boix (Aythya ferina). Altres espècies de presència regular són el cabussonet (Tachybaptus ruficollis), el cabrellot (Podiceps cristatus), el rascló (Rallus aquaticus), la polla d'aigua (Gallinula chloropus) i la bequeruda comuna (Gallinago gallinago).\nFinalment, cal no oblidar l'important paper que juga el Prat en les migracions de nombroses espècies d'aus aquàtiques i marines, com a lloc de parada per a alimentar-se i descansar abans de prosseguir el seu viatge. La desaparició de nombrosos aiguamolls en tota la costa mediterrània, que acollien a estes espècies durant el transcurs de les seues migracions, fa que les localitats que encara resten adquirisquen una importància molt elevada.\nDocuments complementaris d'interès:\nBalanç d'activitats 2017 del Centre de Conservació d'Espècies d'Aigua Dolça. Servei de Vida Silvestre.


SOLER, BLANCA COLUMNA Ref. 9788466425964 Ver otros productos de la misma colección Ver otros productos del mismo autor\nLa Clara celebra el seu 60è aniversari amb l'Eduard, el seu home, i tota la família. El matrimoni, a punt de jubilar-se, s'assabentarà que la seva filla està embarassada i esperen el seu primer net. Una notícia que canviarà per sempre les seves vides.\tPer molts anys!, van cridar gairebé tots. Algú v...\nNº de col·lecció : 1247


Cava, felicitat escumosa Cava, felicitat escumosa – VadeVi\nCava, felicitat escumosa\nLa sommelier sueca Anna Wallner presenta el seu llibre sobre el cava\nAnna Wallner amb el llibre en un moment de la presentació. Foto: VADEVI.cat\nEl passat dissabte 6 d’octubre coincidint amb el Cavatast i l’inici de la Setmana del Cava, es va presentar en primícia i a nivell nacional, el llibre “CAVA, Sparkling Happiness”, de la sumiller de nacionalitat sueca Anna Wallner.\nEl llançament va tenir lloc al Centre d’Interpretació del Cava amb la presència de la seva autora, Anna Wallner així com del Regidor de Turisme i Comerç de l’Ajuntament de Sant Sadurní d’Anoia, Jep Bargalló, el President de la Confraria del Cava, Pere Bonet i el President de l’Institut del Cava, Joan Amat.\nEl llibre és un retrat dels diversos viatges que ha fet la seva autora per conèixer les diferents fases del procés d’elaboració del Cava i parla del Cava de manera senzilla però a l’hora amb molt respecte i absoluta admiració, essent un fidel reflex de la sensibilitat de la pròpia autora.\nDurant la presentació, Wallner va explicar que va ser durant els seus estudis de sommelier a la Universitat de Örebro i a la Universitat d’Estocolm, quan va tenir el primer contacte directe amb el Cava i davant l’escassetat de informació i publicacions sobre el mateix, va ser quan va decidir iniciar el projecte del llibre. La primera edició ha estat publicada en anglès i en breu estarà disponible en castellà. L’interès pel llibre ja és tal que està en projecte traduïr-lo al xinès, danès i noruec.\n“CAVA, Sparkling Happiness” és un llibre per a aprendre en profunditat a conèixer, entendre i a valorar el Cava com un vi de qualitat, molt divers i especialment versàtil.\nEl llibre està disponible a llibreries i botigues especialitzades del Penedès, així com a l’Institut del Cava.


Enramicina 4% o 8% Fabricants i Proveïdors Premix - Preu - Fengchen\nEnramicina 4% o 8% Premix Descripció: Enramycin Premix (4%, 8%) és per a la bona salut d'animals com el pollastre, el porc, el peix, etc. Aquí teniu les funcions principals per a Enramycin Premix: Promoció de creixement. més suau. Treballa amb altres medicaments sense efectes secundaris. Augmenta el diari ...\nEnramicina 4% Premix\nEnramicina 8% Premix\nPols gris o marró gris amb olor especial\n25Kg / Borsa o tambor, segons es requereixi\nEnramycin Premix (4%, 8%) és per a la bona salut d'animals com el pollastre, el porc, el peix, etc.\nAquí teniu les funcions principals de Enramycin Premix:\nPromoció de creixement\nFeu que la fixació sigui més fàcil i més suau.\nTreballa amb altres medicaments sense efectes secundaris.\nAugmentar el guany diari de pes\nTop Quality, Enramycin 4% Premix, Enramycin 8% Premix en pols; Enramicina 4% Premix, Enramicina 8% Premix Proveïdors de matèries primeres a la Xina. Enramicina 4% Premix, Enramycin 8% Premix Fabricants API.\nSi esteu cercant la premissa d'enramicina 4% o 8%, podeu contactar amb nosaltres. Som un dels principals fabricants i proveïdors professionals de la Xina en aquest camp. Hi ha disponible un preu competitiu i un bon servei postvenda.\nUn parell de: L'amoni de maduració de la PREMIX Maduramicin amoni 1% PREMIX\nSegüent: Bacitracina de zinc 10% 15% Premix


Madrid i Londres endureixen el pols\nEspanya denuncia l'ocupació "il·legal" d'una part de Gibraltar\nROGER MATEOS Barcelona. 15/08/2013 00:00\nLa tensió diplomàtica entre Espanya i el Regne Unit encara està en plena corba ascendent. Ahir va haver-hi un episodi més d'aquest pols per la sobirania de Gibraltar. El ministeri d'Exteriors britànic havia advertit dimarts que remetria una queixa formal a les autoritats espanyoles pels estrictes controls en els accessos al Penyal, que estan provocant hores de cua de vehicles que volen travessar la frontera. La protesta va arribar ahir formalment a través de l'ambaixada britànica a Madrid. I va tenir una resposta fulminant i sense contemplacions.\nLa diplomàcia espanyola va comunicar de manera "ferma i severa" -també a través de l'ambaixada britànica- que els controls fronterers que Londres considera inacceptables s'ajusten plenament a la legalitat i són ara mateix "irrenunciables" per a Espanya. El govern de Mariano Rajoy argumenta que els controls són conseqüència del fet que el Regne Unit no pertanyi a l'espai Schengen i de l'"enorme" augment del contraban a través del Penyal en els últims anys.\nLa resposta espanyola va anar més enllà i fins i tot va salpebrar el seu argumentari amb raons històriques. La llengua de terra que uneix el Penyal amb Espanya, van al·legar des de Madrid, no forma part dels espais cedits al Regne Unit en virtut del tractat d'Utrecht del 1713 i, per tant, l'ocupació britànica en aquest punt és "il·legal i contrària al dret". En aquest istme hi ha, per exemple, l'aeroport de Gibraltar.\nMargallo s'explicarà al Congrés\nEl ministre d'Exteriors espanyol, José Manuel García-Margallo, es va comprometre ahir a comparèixer al Congrés en la primera quinzena de setembre per abordar la crisi diplomàtica per Gibraltar. Mentrestant, ahir les cues de vehicles a l'entrada i sortida del Penyal es van moderar. Però Espanya de moment no té cap intenció d'anul·lar-les. El conflicte encara seguirà viu un temps.


Rubí renova el seu compromís amb la Xarxa de projectes de participació infantil - Societat - Rubí TV\nLa ciutat es va incorporar a aquest organisme el curs 1998-1999\nL'Ajuntament de Rubí ha renovat el seu compromís amb la Xarxa de projectes de participació infantil, un organisme liderat per la Diputació de Barcelona que promou projectes adreçats a nois i noies i que mobilitzen a diferents agents de l'entorn municipal: escola, família, ajuntament i entitats. La nostra ciutat forma part d'aquesta xarxa des del curs 1998-1999, quan a Rubí es va començar a gestar el Consell consultiu dels Infants i els Adolescents, òrgan que es va constituir de manera oficial el curs 2001-2002.\nRubí i 35 municipis més han refermat el seu compromís amb la promoció dels Drets de l'Infant i, especialment, amb el Dret de Participació, en un acte celebrat recentment a Barcelona. Amb aquesta signatura, els ajuntaments s'han compromès a incloure la participació infantil en els seus programes d'actuació, dotant els projectes dels recursos adients i participant en el pla de treball de la Xarxa, així com també en els espais d'intercanvi d'experiències, elaborant sistemes comuns d'avaluació.\nDurant l'acte, Araceli Lázaro, secretària de l'Observatori dels Drets de la Infància de la Generalitat de Catalunya, va reconèixer la feina prèvia realitzada pels consells d'infants municipals com a base del Consell Nacional dels Infants i Adolescents de Catalunya (CNIAC), creat recentment. Per la seva banda, Maria Jesús Larios, adjunta al Síndic de Greuges de Catalunya, va animar els infants a continuar participant al llarg de la seva vida com a ciutadans, recordant que la participació és un dret i un deure ciutadà.\nMembres de tres consells d'infants també van intervenir en aquest acte protocolari, exposant les seves experiències. Els nois i noies de Sitges van explicar una experiència d'intercanvi amb un consell d'infants d'Itàlia, el Consiglio dei Ragazzi de Pieve di Cento. Els del Prat de Llobregat van mostrar la seva col·laboració amb iniciatives de voluntariat al municipi de caire social, ambiental, comunitari i cultural. I els infants de Granollers van resumir els projectes en què han participat, relacionats amb demandes de l'ajuntament per conèixer l'opinió dels infants sobre els àmbits d'esports, cultura i sanitat, entre d'altres.\nVuit consells d'infants municipals van impulsar la Xarxa de projectes de participació infantil l'any 1997, amb el suport de la Diputació de Barcelona. Des d'aleshores, aquest organisme ha fomentat la participació dels infants i adolescents en els afers públics, apropant la seva veu als responsables polítics locals amb propostes per millorar aspectes de la vida dels infants i de la ciutadania en general, tot aprofundint els valors de la democràcia.\nEtiquetes: Xarxa de projectes de participació infantil, infants, Consell dels Infants,


Notícies - L'Ajuntament es reuneix amb Adif per millorar les condicions del deute pendent\nL'Ajuntament té reptes econòmics per aquest any / Foto: Localpres\nEl consistori s'ha reunit aquest dimecres amb Adif per renegociar i millorar les condicions del deute de 7,5 milions que ha de pagar Sant Cugat arran d'una sentència sobre l'expropiació d'un terreny. El tinent d'alcalde d'Economia, Carles Brugarolas, ha avançat que la intenció de l'Ajuntament és avançar els pagaments aquest mateix any aprofitant que les arques municipals estan 'més preparades que mai' per afrontar aquesta despesa. També s'afrontaran les indemnitzacions per als propietaris de zones verdes i dels terrenys de la reparcel·lació de Can Mates.\nAmb un deute municipal que ha marcat per tercer any un nou mínim històric i uns bons indicadors financers, l'àrea d'Economia considera que aquest 2016 és l'any per afrontar les 'carpetes' més incòmodes de l'Ajuntament: les expropiacions per zones verdes i les sentències del Turó de Can Matés i Adif. Ho ha explicat Brugarolas.\nEstem més ben preparats que mai per fer front aquest tipus de carpetes. Volem treure-les del damunt de l'Ajuntament i de la ciutadania.\nSobre la reunió amb Adif, el titular econòmic ha avançat que el diàleg 'està sent profitós' i que l'objectiu és renegociar les condicions del conveni amb l'empresa estatal que fixava els pagaments a través de dues operacions immobiliàries fins al 2018. Una d'elles és la venda a un privat de 24 pisos de lloguer protegit a Can Cabassa, àmbit pendent d'un pla de millora paralitzat recentment, la qual cosa el consistori ha hagut d'acreditar davant Adif.\nL'Ajuntament vol abonar ja aquest deute i assegura que també està capacitat per afrontar les indemnitzacions als propietaris dels terrenys afectats per l'anul·lació del Suprem de la reparcel·lació de Can Mates que es poden derivar d'una eventual sentència. Brugarolas ha xifrat les quantitats a pagar entre els cinc i els 10 milions.\nSobre les expropiacions de zones verdes, Brugarolas calcula que aquest any preveuen el pagament d'uns set milions. Una part de l'abonament d'aquests milions queda recollit als comptes d'enguany i l'altra es cobrirà amb el superàvit de l'any anterior que s'afegeix al pressupost en curs.


Calçat dona Vambes preus a Dressinn, comprar, ofertes\n$ 106.26 $78.99\n$ 106.79 $72.99\nKelme Victory Nacar\n$ 44.87 $23.99\n$ 111.43 $88.99\n$ 92.02 $75.49\nPuma Select Ralph Sampson Mid Leather X TS\n$ 155.67 $86.99\nPuma Puma Smash Platform V2 SD\n$ 48.04 $25.49\n$ 72.96 $58.49\nPepe Jeans Lambert W Logo\n$ 72.62 $57.99\nTommy Hilfiger Lightweight Leather\n$ 96.68 $64.99\n$ 97.56 $55.99\n$ 91.46 $60.49\n$ 77.67 $62.49\nTommy Hilfiger Lace Up\n$ 96.92 $79.49\n$ 87.7 $69.99\n$ 63.33 $50.49\nTimberland Emerald Bay\n$ 87.44 $44.49\n$ 87.32 $72.49\n$ 81.48 $67.99\n$ 53.24 $42.99\n$ 116.66 $74.99\n$ 107.1 $75.99\n$ 87.57 $71.99\n$ 116.47 $66.49\nPuma Select RS-X Reinvent\n$ 106.74 $90.49\n$ 60.29 $50.99\n$ 77.65 $58.99\nTenim el catàleg més ampli de Vambes perquè tinguis milers d’opcions per regalar en les dates més especials: Nadal, aniversaris, el dia de la mare o del pare, rebaixes, Black Friday o el dia que tu vulguis. Si busques una web on poder fer totes les teves compres online de manera ràpida i segura, dressinn és la millor opció per estalviar temps i diners.Trobaràs la millor selecció de Vambes del mercat a la teva botiga de moda . T’oferim una gran varietat de productes de moda per tu i els teus amics a només uns quants clics de distància. A dressinn, la teva botiga de moda online, tenim les últimes novetats de Vambes a nivell mundial. Si ets un amant de moda a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat! A dressinn, la teva botiga de moda online, disposem de la millor selecció de Vambes d’oferta. Descobreix totes les promocions que tenim preparades per tu de marques exclusives com Vans, adidas, Puma select, New balance, Reebok classics, Nike, Puma, Le coq sportif, Diesel, adidas originals, Munich, Lacoste, Timberland, Levi´s ®, Fitflop, Sorel, Dc shoes, Superdry, Gstar, Camper, Duuo shoes, Saucony originals, Ugg, Joma, Paredes, Tommy hilfiger, Fila, Umbro, DKNY, Desigual, Steve madden, Kelme, HI-TEC, Rossignol, Kappa, Craghoppers, Nike SB, Regatta, Pepe jeans, Caterpillar, Tommy jeans, Etnies, Roxy, Oriocx, Reef, Only, On, No name, Crocs, Dolce & gabbana, Armani jeans, Billabong, Brooks, Vibram fivefingers.... Així com també els models més venuts de Vambes. A dressinn hi trobaràs la combinació perfecte entre qualitat i preu, i sens dubte és la millor opció per realitzar les teves compres de material de moda per internet. Ja pots trobar la major selecció de Vambes al nostre catàleg online de Calçat dona. En només uns quants clics podràs comprar-ho des de casa i t’ho portem en unes hores! Estalvia amb les millors ofertes de Vambes i llueix les millors marques de moda sense remordiments amb dressinn.


Comencem per definir què és la Imatge de Marca. La imatge de marca és una de les parts més importants de l'estratègia de màrqueting per a qualsevol empresa. Aquesta es compon d'un logo, una paleta de color, una sèrie de valors, un to de missatge...\nEl sector dels esdeveniments està canviant molt ràpid i evoluciona cap a la creació d'experiències. Aquestes són cada vegada més complexes i imaginatives, de manera que els dissenyadors d'esdeveniments opten per les noves tecnologies per crear una immersió experiencial única per als assistents, la qual...\nQuan diem que tenir cura del "com" és tan important com tenir cura del "quan", no ho diem per dir. Els esdeveniments corporatius són una eina potencial de comunicació i amb ells es pot transmetre l'essència de la teva empresa. Amb els "Events Màrqueting" aconseguiràs...


Pla d’emergència per fort vent [COMUNICAT] – Salesians Sant Vicenç dels Horts\nPublicat el 21 de Gener de 2020 21 de Gener de 2020 per Comunicació\n[ACTUALITZAT] Seguint amb les recomanacions i prohibicions que comporta l’activació en fase d’alerta del pla municipal de ventades i pluges no estem realitzant cap activitat a l’aire lliure i hem suspès o ajornat activitats que impliquen desplaçaments a l’exterior.\nDes de la direcció de l’escola us informem que a dia d’avui, 21 de gener, continuen activats en fase de perill diversos avisos, ateses les previsions del Servei Meteorològic de Catalunya i les indicacions de la direcció general de Protecció Civil de la Generalitat de Catalunya.\nPer aquest motiu l’Ajuntament de Sant Vicenç dels Horts té activat en fase d’alerta el Pla municipal per ventades, i hi ha una resolució del departament d’interior que prohibeix desenvolupar activitats a l’aire lliure a la nostra demarcació.\nMesures preses com a escola\nPer això, com a mesura de prevenció de riscos, hem activat el pla de pluja a les hores del pati amb la variant que l’alumnat no estiguin a la zona de porxos i extremant al màxim la prudència.\nA part d’aquestes mesures especials, totes les etapes educatives del centre funcionen amb normalitat.\nQueden suspesos per avui:\nProjecte Aprenents (4t d’ESO)\nProjecte Avança (4t d’ESO)\nMOP (3r d’ESO)\nTallers d’orientació a Batxillerat (4t d’ESO)\nS’ha s’ha interromput:\nMart XXI (4t d’ESO).\nEstarem amatents a les condicions meteorològiques i als diferents comunicats de les administracions públiques, alhora que us agraïm la comprensió en els canvis que sobre la marxa puguem estar originant en la vostra organització personal i familiar. Us mantindrem actualitzats.\nRestem a la vostra disposició per a qualsevol dubte o aclariment\nAquesta notícia ha estat publicada a BLOG-General, Destacat amb les etiquetes alerta, fort vent.\n← Els alumnes de 4t d’ESO han anat a Sant Joan de Déu a lliurar els 372€ que s’han obtingut de la venda de Polseres Candela\nEls alumnes de PFI i de 3r d’ESO visiten l’Astral, el vaixell d’Open Arms →


Júlia Parés Fabrellas Dones Visuals : Dones Visuals\nGraduada en Comunicació Audiovisual per la Universitat Pompeu Fabra (2014-2019). Programa d’estudis Erasmus a la TAMK de Tampere, Finlàndia, en l’especialitat de producció audiovisual i gestió cultural (2018).\nTreballa en guió, producció i desenvolupament creatiu a Alba Sotorra SL des de 2018.\nGuionista, documentalista i ajudant de direcció al llargmetratge documental “The Return: Life After ISIS”, estrenat a SXSW, HotDocs, NYC HRFF, DocsBarcelona (Premi del Públic i Premi Reteena), Sheffield IFF, Thessaloniki IFF entre molts altres. Ajudant de direcció als curtmetratges “Blind(ed) Date”, de Sally Fenaux (2020), i “Les altres coses que ens separen” (2021), d’Elena Ballvé i Àlex Gantzer, del qual també és productora, estrenat al Festival de Málaga. He estat també cap de producció al curtmetratge “La Vella Lluita”, de Carol i Marina Rodríguez Colás (2020).\nActualment participa en la producció i el desenvolupament creatiu de diversos projectes des d’Alba Sotorra SL, com el llargmetratge “SICA”, de Carla Subirana; “Francesca i l’Amor”, d’Alba Sotorra; “Bongoland” d’Adrián Silvestre; “Rock Bottom” de María Trénor, i “The Forgotten History”, de la destacada cineasta afganesa Roya Sadat, a més de “Salen las Lobas”, de Claudia Estrada, on també participa en tasques de guió.\nCombina la seva feina amb estudis d’interpretació impartits a l’Escola d’Art Dramàtic Eòlia i d’escriptura a l’Escola d’Escriptura de l’Ateneu Barcelonès. Actualment cursant un Postgrau en Traducció a la BSM-UPF.


Periodòncia - Clínica Dental López Valdés\nClínica dental a Gavá especialista en el tractament de les genives\nA Clínica Dental López Valdés som especialistes en el tractament de les genives i de les infeccions que afecten els teixits d'al voltant de les dents.\nLa periodòncia s'encarrega de donar tractament i solució a les anomenades malalties periodontals com la periodontitis i la gingivitis. Aquestes patologies afecten a més de la meitat de la població major de 35 anys i son la principal causa de pèrdua dental en adults.\nEn general no dóna molèsties fins que està molt avançada, passant inadvertida per a la majoria dels pacients que la pateixen. Per això és tan important acudir al dentista si es tenen molèsties.\nSOFREIX ALGUN D'AQUESTS SÍMPTOMES?\nLes genives estan inflamades, vermelles o retretes? Les malalties de les genives, com la gingivitis i la periodontitis, solen passar inadvertides en les seves primeres fases, per a la majoria dels pacients que les pateixen. Per això és tan important acuidir al dentista si en tenen alguns dels següents símptomes:\nSagnat de les genives: pot passar en raspallar-nos les dents o fins i tot espontàniament, i és un dels signes inicials més freqüents. Ha d'alertar-nos que alguna cosa no va bé. Les genives sanes no haurien de sagnar.\nAparició d'espais entre les dents.\nMobilitat de les dents o desplaçament d'aquests.\nAparició de flegmons amb molèsties: és indicatiu d'una etapa més avançada de la malaltia periodontal i requereix tractaments quirúrgics o fins a regeneratius.


Bona feina! (JMarfany) : Microcontes de Joan Pinyol per al confinament (Dia 8 del confinament. Dia 5 de l'Estat de setge)\nMicrocontes de Joan Pinyol per al confinament (Dia 8 del confinament. Dia 5 de l'Estat de setge)\nConfinament, dia 8.\nDia 5 de l’Estat de setge encobert\nMentre les notícies i les xarxes van plenes dels missatges de professionals de la sanitat que alerten de la manca de màscares i de material en general als centres de salut i als hospitals, el Govern espanyol bloca des de diumenge els estocs i enviaments de què disposen els productors i els distribuïdors.\nMentre la bona gent fa esforços increïbles perquè tothom estigui ben cuidat i perquè la societat pugui viure al més normalment possible, el cap de l'estat major de la defensa, Miguel Ángel Villaroya (l'Estat espanyol és l'únic al món on els militars apareixen a la televisió al capdavant de la crisi sanitària) defensava i enaltia els "valors militars".\nJa fa dies que aplaudim tot el personal sanitari. S'ho mereixen i molt! Per la meva banda, crec que també es mereixen un aplaudiment la gent que treballa a les farmàcies, a les botigues d'alimentació, als forns, als supermercats... Funcionaris, treballadors municipals, tota la gent que treballa per mantenir el màxim de normalitat possible en el dia a dia del país. Gràcies a tots i a totes.\nFa temps, vaig publicar al blog un seguit d’articles sobre els microrelats o microntes: El microrelat (1.Microconte, microficció) i El microrelat (2. Noranta-nou maneres de no viure encara a la lluna). I vaig continuar amb alguns dels microcontes de Joan Pinyol: Alguns microcontes de Joan Pinyol (1) i Alguns microcontes de JoanPinyol (2).\nVaig conèixer primer els contes de Joan Pinyol que a ell mateix. Després, i arran de la publicació del seu llibre”Avi et trauré d’aquí”, vaig tenir el plaer de conèixer-lo i de compartir un parell de programes d’ETV amb ell. Un al Vull una resposta i l’altre a LA CLAU de la nostra història.\nDes del primer dia del confinament, Joan Pinyol envia, cada dia, als seus contactes un dels seus microcontes. Malgrat que alguns ja estan publicats en els articles que us he citat abans, els aniré compartint amb vosaltres, els que encara em llegiu, mentre ell me’n vagi enviant.\nPer començar, us en penjaré dos cada dia fins que ens posem al corrent...\nPRIMER DIA DEL CONFINAMENT (DIVENDRES 13 DE MARÇ)\nMicroconte 1 : Res de nou\nQuan l'encuriosit s'acostà a l'investigador i li preguntà si entre la pols havien trobat res de nou, l'arqueòleg li respongué que ho lamentava però que no, ja que totes les peces tretes a la llum tenien més de dos mil anys. Amb la conformitat repartida entre els dos, l'encuriosit s'allunyà tranquil.\nJoan Pinyol (Del llibre Noranta-nou maneres de no viure encara a la lluna ( Ed. Setimig, 2001)\nSEGON DIA DEL CONFINAMENT (DISSABTE 14 DE MARÇ)\nMicroconte 2 : Presses mortals\nAssedegadíssim, va entrar a la cuina i en dècimes de segon va engolir el cul d'aigua que hi havia dins de l'ampolla de plàstic. Amb tanta celeritat instintiva no va arribar mai a conèixer, ni tan sols a primera vista, el parell de peixets que la seva germana acabava de comprar per celebrar el seu aniversari.\nJoan Pinyol (Del llibre Noranta-nou maneres de no viure encara a la lluna ( Ed. Setimig, 2001) www.escriptors.cat/autors/pinyolj\nEtiquetes de comentaris: confinament , Estat de setge , Joan Pinyol , literatura catalana , microconte , microficció , microrelat


IB3 | La caravel·la portuguesa arriba a Mallorca\nPortada > societat > La caravel·la portuguesa arriba a Mallorca\nVa ser un veïnat del Molinar qui va localitzar aquest dilluns les restes d’una caravel·la portugesa. La va retirar de les roques i la va llançar al fems, on encara aquest dimarts horabaixa s’ha pogut veure. Davant les seves sospites, aquest veïnat va remetre les fotografies a l’Ajuntament de Palma, que aquest dimarts ha confirmat que efectivament es tractava d’una caravel·la portuguesa.\nInmediatament s’ha activat el protocol d’actuació. Operaris d’Emaya, una embarcació de neteja de litorals de Medi Ambient i els socorristes han inspeccionat la zona a la recerca de més possibles exemplars. És la primera que es troba a Mallorca, però no a les Illes. Des del passat mes de març, l’aparició de caravel·les portugueses és constant a moltes platges d’Eivissa, la darrera, dilluns. També se n’han vist a Formentera.\nLa caravel·la portuguesa té una toxina molt potent. La picada és dolorosa, però no mortal. Greus conseqüències pot tenir, però, en persones majors, amb patologies cardíaques o respiratòries, i els infants. Sortir immediatament de l’aigua, posar-se vinagre i, sobretot, no fregar-se, són les passe hem de seguir en cas que alguna ens piqui.\nIntervenen a Sencelles una de les majors plantacions de marihuana dels darrers anys\nS'hi han intervingut 724 plantes de gran volum, algunes de fins a 4 metres d'alçada


Agència EL TURA | Política de Privacitat\n9 agost, 2018 per El Tura\nA AGÈNCIA EL TURA treballem per a garantir la privacitat en el tractament de les dades personals. Hem actualitzat la nostra Política de Privacitat per informar clarament de com recollim, utilitzem i custodiem les dades de les persones que contacten amb nosaltres:\n– Raó social: SÍLVIA GIRÓ SANTANDREU\n– Nom Comercial: AGÈNCIA EL TURA\n– Adreça postal: AVINGUDA MONTGÓ, 21, 17130 L’ESCALA (Girona)\n– Telèfon: 972 77 04 38\nEn compliment del que disposa el Reglament Europeu 2016/679 General de Protecció de Dades, l’informem que a AGÈNCIA EL TURA tractem dades de contacte professional amb les següents finalitats, en funció del motiu pel qual ens les hagi facilitades:\n1. Gestionar dades facilitades directament pel propi interessat a través del correu electrònic o del nostre formulari de contacte, tant a nivell particular com professional per informar-lo dels nostres productes i serveis, donar resposta a la seva sol·licitud, petició o consulta i fer un seguiment posterior.\n3. Crear-li un compte d’usuari en el moment de tramitar la seva primera reserva online d’un allotjament de lloguer de temporada. D’aquesta manera, si en el moment de tramitar la seva primera reserva online d’un allotjament de lloguer de temporada no és un usuari registrat, automàticament li crearem un compte i li enviarem un e-mail de confirmació.\nSi deixa un comentari a la web, aquest i les seves metadades seran conservades per temps indefinit.\nPer als usuaris que es registrin a la nostra web (en el cas que n’hi hagués), també conservarem indefinidament la informació que el mateix usuari hagi facilitat en el seu perfil d’usuari. Qualsevol usuari pot veure, modificar i eliminar la seva informació personal en qualsevol moment (excepte el nom d’usuari, que no pot ser canviat). Els administradors del web també poden veure i modificar aquesta informació.\n– El compliment d’obligacions legals aplicables AGÈNCIA EL TURA per a la finalitat indicada en l’apartat 5.\n– Les seves dades personals podran ser accedides per aquells proveïdors que presten serveis a AGÈNCIA EL TURA, com ara serveis de gestoria, entitats financeres a través de les quals s’articuli la gestió de cobraments i pagaments, o serveis d’allotjament de contingut. S’han subscrit els corresponents contractes d’encàrrec de tractament amb cada un dels proveïdors que presten serveis a AGÈNCIA EL TURA.\nTé dret a obtenir confirmació sobre si a AGÈNCIA EL TURA estem tractant dades personals que el concerneixin, o no.\nAixí mateix, té dret a accedir a les seves dades personals, així com a sol·licitar la rectificació de les dades inexactes o, si escau, sol·licitar la seva supressió quan, entre d’altres motius, les dades ja no siguin necessàries per als fins que van ser recollides.\nAddicionalment, en determinades circumstàncies i per motius relacionats amb la seva situació particular, podrà oposar-se al tractament de les seves dades. AGÈNCIA EL TURA deixarà de tractar les dades, excepte per motius legítims imperiosos, o l’exercici o la defensa de possibles reclamacions.\nSi vol fer ús de qualsevol dels seus drets pot dirigir-se a nosaltres mitjançant els correus electrònics indicats a l’apartat 1 o mitjançant els enllaços habilitats que trobarà en els correus electrònics i comunicacions de AGÈNCIA EL TURA.\nAlternativament, també pot dirigir-se a nosaltres mitjançant correu postal a la següent adreça: AGÈNCIA EL TURA, Avda. MONTGÓ, 21, 17130 L’Escala (Girona). Indicant en el sobre “protecció de dades”. Recordi facilitar la major informació possible sobre la seva sol·licitud: Nom i cognoms, adreça de correu electrònic, còpia DNI, objecte de la sol·licitud ..\n– Obtenim dades personals seves a través dels nostres formularis de contacte, quan deixa un comentari a la web, quan crea un compte d’usuari per tramitar una reserva online, o si ens envia un missatge al nostre correu electrònic.\n– Les dades personals que tractem a AGÈNCIA EL TURA procedeixen dels propis interessats o el seu representant legal.\n– Li recordem que no ha de facilitar dades de tercers llevat que tingui la seva autorització i els hagi informat prèviament.\nPer conèixer les galetes que utilitzem en aquesta pàgina web / aplicació mòbil, li recordem que pot accedir a la nostra Política de Cookies a través del següent enllaç: política de cookies.


La ciberliteratura trenca fronteres en l'escena digital | Canal Reus TV\nLa ciberliteratura trenca fronteres en l'escena digital\n12:40 - 7 abril 2017\nReus dóna per encetades les jornades de literatura digital, després de la conferència a càrrec de la directora de la Institució de les Llengües Catalanes Laura Borràs. Les jornades giren entorn el concepte de ciberliteratura, que planteja noves maneres de crear en el món literari\nLa literatura, de la mateixa manera que molts altres àmbits de la nostra societat, està canviant a pas de gegant gràcies a les noves tecnologies. Així ho ha demostrat la directora de la Institució de les Llengües Catalanes Laura Borràs, encarregada d'estrenar les jornades de literatura digital a Reus. Durant la conferència, Borràs ha insistit en el concepte de ciberliteratura, que involucra la creació amb els nous codis informàtics existents.\nUn dels punts en què ha posat més èmfasi ha estat la necessitat de separar la ciberliteratura de la literatura digitalitzada, que tot i que poden compartir un mateix escenari, són diferents. D'aquesta manera, afirma que la ciberliteratura neix de la creació, mentre que la lectura digitalitzada només és el suport en el qual el lector llegeix.


Quan el món va mirar Barcelona el dia 25 de juliol de 1992, la ciutat es va mostrar oberta, acollidora, vital, participativa. Començaven els XXV Jocs Olímpics d’estiu, els que acabarien sent “els millors jocs olímpics de la història” fins al moment.\nA l’esdeveniment hi van participar 172 comitès nacionals i 9.959 atletes, que van competir en 28 esports i 286 especialitats. Feia vint anys que no se celebraven uns jocs olímpics sense cap mena de boicot, i en aquest cas hi van poder participar tots els esportistes que havien aconseguit el seu passaport per als jocs.\nLa ciutat, i també el seu entorn, van viure una àmplia remodelació per presentar les diferents competicions. Fins a 21 instal·lacions esportives de la ciutat en van ser escenari.\nAquells setze dies, des del 25 de juliol fins al 9 d’agost de 1992, van servir perquè el món conegués més a fons la ciutat, i perquè Barcelona visqués un impuls enorme en una gran diversitat d’àmbits. L’àmbit principal va ser l’esportiu, però també van ser vitals el social, el cívic, el cultural o l’urbanístic. El món va descobrir aquells di...\nAquells setze dies, des del 25 de juliol fins al 9 d’agost de 1992, van servir perquè el món conegués més a fons la ciutat, i perquè Barcelona visqués un impuls enorme en una gran diversitat d’àmbits. L’àmbit principal va ser l’esportiu, però també van ser vitals el social, el cívic, el cultural o l’urbanístic. El món va descobrir aquells dies les moltes Barcelones.\nUn mes i mig després, es van celebrar els IX Jocs Paralímpics. Entre el 3 de setembre i el 14 de setembre de 1992, més de tres mil esportistes de 83 països van participar en 489 competicions de 16 esports diferents.\nL’Olimpíada Popular de Barcelona havia de ser un esdeveniment esportiu alternatiu als Jocs Olímpics de Berlín del 1936 , ciutat que havia obtingut la seu abans que Hitler arribés al poder. En fer-ho...\nElecció de Barcelona com a seu dels XXV Jocs Olímpics d’estiu\nEl 17 d’octubre de 1986, el Comitè Olímpic Internacional (COI) va adjudicar els XXV Jocs Olímpics d’estiu a Barcelona en la sessió celebrada a Lausanne (Suïssa). Es van arribar a fer fins a tres...\nEl Comitè Organitzador Olímpic de Barcelona 92 (COOB’92) va ser el nucli sobre el qual va pivotar la preparació dels Jocs Olímpics . Va ser l’encarregat de gestionar totes les actuacions relacionades...\nLogotip El desembre del 1987, un jurat format per professionals del disseny, la comunicació i membres del COOB’92 van escollir el logotip dissenyat per Josep Maria Trias per als XXV Jocs Olímpics d’...\nCerimònia d’obertura dels Jocs Olímpics Més de 65.000 persones van omplir l’Estadi Olímpic de Montjuïc el dia 25 de juliol per presenciar la cerimònia d’obertura dels Jocs Olímpics de Barcelona 92...\nL’entusiasme amb què la ciutadania de Barcelona, de Catalunya i d’Espanya va viure els Jocs Olímpics del 1992 es va reflectir en el gran nombre de persones que van participar com a voluntàries a l’...\nVeure llista cronològica\n17 d'Octubre 1986 - ELECCIÓ DE BCN'92\nDesembre 1987 - ELECCIÓ DEL LOGOTIP\n16 de març 1988 - PRESENTACIÓ DEL COBI\n8 d'Octubre 1988 - F.MERCURY I M.CABALLÉ CANTEN BARECELONA\n5 de juny 1992 - S'ENCÉN LA TORXA A OLIMPIA\n13 de juny de 1992 - ARRIBA EL FOC A CATALUNYA\n25 de juliol al 9 d'agost 1992 - JOCS OLÍMPICS\n3 - 14 de setembre 1992 - JOCS PARALÍMPICS\nEls XXV Jocs Olímpics d’estiu de Barcelona 1992 van ser els primers en vint anys que es van celebrar sense cap boicot polític . Van participar-hi 172 comitès olímpics , segons consta a la pàgina 396...\nBarcelona '92 va presentar 28 disciplines esportives; entre les quals, tres com a esports de demostració: pilota basca, hoquei sobre patins i taekwondo. El bàdminton, el beisbol i el judo femení van...\nLa delegació espanyola als Jocs Olímpics de Barcelona 1992 va aconseguir 22 medalles olímpiques , de les quals 13 d’or, 7 de plata i 2 de bronze, a banda de 33 diplomes olímpics. S’aconseguia així un...\nEls Jocs Olímpics d’estiu de Barcelona 1992 van representar una de les grans transformacions urbanístiques per les quals ha passat la ciutat al llarg de la seva història, amb molts canvis i noves...\nDurant els Jocs Olímpics de Barcelona 92 van succeïr un bon nombre d’anècdotes significatives. Algunes d’elles, van ser petites històries que es van convertir en moments icònics. Altres, grans...


JA ES PODEN RESERVAR PLACES PER ANAR EN BUS A VEURE ÒPERA, DES DE GIRONA A BARCELONA\nS’obre una nova temporada d’Operabus, la 2018/19. La iniciativa, Es organitza anades col·lectives, en bus, des de Girona a Barcelona per tal d’assistir a funcions d’òpera. Seran cinc desplaçaments al Liceu i un al Palau de la Música Catalana (local aquest que és novetat al Operabus).\nDepenent de l’obra i incloent el cost del bus els preus oscil·len entre els 95 i 125 €, gràcies als descomptes especials que fa el teatre barceloní a les expedicions que provenen de fora d ela ciutat, amb una reducció força superior al 30%. O sigui, que en grup aconseguim descomptes d’una tercera part del que valdria l’entrada individual. Les localitats són de bona visibilitat, en zona 3 (de les 8 zones que contempla el Liceu). Els socis dels Amics gaudeixen d’un descompte complementari en el transport de 5 €.\nEn el cas del Palau la visita no serà per veure una òpera sinó per a un concert. Una cita força especial donat que veurem un dels actes de comiat que la soprano nord americana Renée Fleming abans de deixar els escenaris. Aquí l’import és un xic superior.\nTal com s’ha fet en anteriors edicions, prèviament a les sortides s’oferirà una conferència a la casa de Cultura per a preparar l’obra que hom pot veure. En qualsevol cas, les xerrades estaran obertes al públic en general i s’imparteixen de manera gratuïta\nCom a cantants de primera fila a destacar: Javier Camarena, Irene Théorin, Dolora Zajic, Ildebrando D’Arcangelo, Ludmyla Monastyrska i la ja citada Renée Fleming.\n● 19-X.- I Puritani, de Bellini (Liceu)\n● 15-XII.- L’italiana in Algeri, de Rossini (Liceu)\n● 19-I.- Madama Butterfly, de Puccini (Liceu)\n● 5-II.- Concert Renée Fleming, (Palau de la Música Catalana) [COMPLERT]\n● 13-IV.- La Gioconda, de Ponchielli (Liceu)\n● 9-VI.- Tosca, de Puccini (Liceu)\nHom pot rerservar plaça (entrada més bus) amb el formulari que activareu amb l’enllaç que apareix tot seguit. Un cop enviada la petició es reben les instruccions per a confirmar el pagament i assignació de butaques.\nPREMEU PER A FER LES RESERVES.\nEl programa previst, amb més detalls, es recull en l’enllaç que trobareu al final\nAnnex: Programa Operabus 2018/19 (pdf 377.05KB)


Sis nacions | ruc-bi català\nCategory Archives: Sis nacions\n14 Juny 2011 · 20:01\nEl millor del Sis Nacions 2011\nUn gran espectacle. El sis nacions, el torneig per seleccions més antic del món, ens deixa, com sempre, amb imatges espectaculars, precioses. Per això ens agrada el rugbi!!!\n24 Març 2011 · 17:25\nI Irlanda es riu dels anglesos\nEs veia vindre. Després d’espatllar-li el Grand Slam i la triple corona als eterns rivals anglesos, i pràcticament mostrar totes les mancances del XV anglès (considerat gairebé imbatible fins el moment) els aficionats irlandesos han fet un vídeo molt divertit que us deixo a continuació:\n21 Març 2011 · 18:53\nLes notes del sis nacions 2011\nDos dies desprès de la festa de Sant Patrici (patró d’Irlanda), el XV del trèvol rebia a casa per primer cop al gran rival, el XV anglès, al remodelat estadi de Lansdowne Road.\nEn joc, la triple corona, el Grand Slam i el títol del sis nacions. Als anglesos se’ls hi feia la boca aigua al pensar en la possibilitat de fer el triplet a casa de l’etern rival. Però el XV del trèvol es va treure de la màniga el seu millor rugbi dels darrers anys. Comandats per uns grans Sexton (molt efectiu de cara a pals), D’Arcy i el “culé” O’Driscoll, i una tercera línea (integrada per O’Brien, Wallace i Heaslip) que ofegà els tres quarts anglesos (sense notícies d’Ashton, Banahan, Flood i companyia al front irlandés) els celtes es van fer fàcilment amb el control del partit.\nAnglaterra no va poder fer prevaldre el seu joc de davantera tradicional, i el gran partit dels Healy, Ross i O’Callaghan van fer que la possessió de l’oval romangués sota control dels irlandesos.\nFinalment, un contundent 24 a 8 va espatllar la festa dels anglesos, que no les tenien totes, ja que Gal·les podia endur-se el títol si guanyava de més de 27 punts a París. Missió impossible?\nFrança venia amb l’orgull tocat desprès de perdre la jornada anterior contra els italians, i el XV del Gall passava una mena de revàlida a Paris. Els francesos van recuperar el seu joc a la mà habitual i els tres quarts van passar per sobre dels Gal·lesos, que es van quedar sense opció al títol.\nEls cracks de Gal·les (Stephen Jones, Shane Williams i Hook) no van brillar a Paris, a on un partit molt seriós de Parra, Medard, Marty, Thrin-Duc i Harinordoquy va bastar per derrotar als Gal·lesos. Resultat final: un contundent 28 a 9 pels francesos. Bones sensacions per un equip dels que tots esperàvem molt més.\nPer últim, a Murrayfield es trobaven el XV del Card escocès i els italians, que somiaven amb la seva segona victòria consecutiva en un sis nacions. Fou un d’aquells partits clàssics, amb regust als d’abans, un xoc de davanteres espectacular, un duel de titans, on els escocesos es jugaven el seu honor (i no rebre la cullera de fusta enguany). Resultat final: 21 a 8. I una bona estona pels espectadors en el que era, a priori, el partit més avorrit de la jornada.\nI per acabar, avaluarem els equips del sis nacions d’acord als resultats i nivell de joc mostrat:\nAnglaterra: Notable alt. La derrota amb Irlanda la darrera jornada, la nota negativa.\nFrança: Bé. A estones ens ha mostrat del que és capaç. Si vol, pot jugar de tu a tu a qualsevol selecció de l’hemisferi sud. Si no vol, Itàlia els guanya.\nIrlanda: Bé baix. Tanca el sis nacions amb molt bon gust de boca al passar per sobre dels anglesos, però va patir massa a Itàlia i Escòcia, i fou derrotada a domicili per França. Una mica irregular.\nGal·les: Notable baix. És difícil jugar contra els gegants del hemisferi nord sense una davantera consistent. Massa depenent de les individualitats.\nEscòcia: Suficient. No ha mostrat la millora que se li suposava.\nItàlia: Notable. Capaç de plantar cara a Irlanda, Gal·les i Escòcia, i de vèncer a la totpoderosa França. D’excel·lent si no hagués caigut sense honor a Twickenham\n14 Març 2011 · 14:48\nQuarta jornada del sis nacions: Història al Flaminio\nEl sis nacions és màgic, tota una capsa de sorpreses. La quarta jornada s’obria al Stadio Flaminio de Roma amb el partit que enfrontava les seleccions d’Itàlia i França (vigent campiona del torneig). A priori, el partit havia de ser un tràmit pel totpoderós XV del gall.\nItàlia va plantejar un partit molt seriós, i a la mitja part el marcador reflectia un ajustat 6 a 8 pels gals. Al començament de la segona part els francesos van apretar les dents i es van escapar al marcador per 6 a 18, que semblava condemnar als italians a una nova derrota (i qui sap si a una nova cullera de fusta).\nPerò a mitjans de la segona part quelcom màgic va succeir al Flaminio. L’esperit dels emperadors romans va planejar sobre el Stadio Flaminio i va posseir els jugadors italians. El mateix Juli César en persona va posar-se al capdavant de les legions romanes per conquerir la Gàl·lia, encarnant-se en la figura dels enormes davanters Castrogiovanni, Ghiraldini i Lo Cicero.\nGràcies a l’organització defensiva del equip italià, organitzat tal com si fos una de les antigues cohorts legionàries romanes, van frenar als guerrers gals, massa anàrquics, nerviosos i desorganitzats en les seves accions, que trobaven un cop i un altre amb un mur defensiu que hagués signat el mateix emperador Adrià.\nEn una brillant acció ofensiva culminada pel darrer Andrea Masi, els italians van penetrar en la zona d’assaig gala desprès de trencar el flanc esquerre de la seva formació defensiva. El marcador es posava en un ajustadíssim 18 a 21 pels gals, que malgrat anar per davant en el marcador, es va posar molt nerviosos i van seguir cometent errades defensives, que van provocar que a cinc minuts del final, cedissin un cop de càstig en una posició idònia per a que en Mirco Bergamasco (heroi del XV italià) transformés el xut a pals i situés a Itàlia per davant en el marcador (22 a 21).\nEls darrers cinc minuts foren d’atac gal sobre les posicions defensives italianes. Per uns minuts, els italians van conservar la possessió de l’oval i van impossibilitar la reacció francesa, gràcies a una defensa estoica, a uns jugadors que van guanyar-se el seu apel·latiu de gladiadors, disposats a lluitar fins la darrera gota de sang a l’arena.\nEufòria al Flaminio. S'havia fet història.\nL’àrbitre xiulà el final del partit, i el Flaminio s’ensorrà en un mar d’emocions. Els jugadors s’abraçaven, ploraven, l’afició es rendia als seus jugadors.\nPer la seva banda, a França la derrota va fer molt mal. El tècnic francès, en Marc Lievremont va carregar contra els seus homes i prometre una revolució francesa que faci rodar caps al XV del gal, començant per en Chabal, Poitrenaud, Rougerie i Marconnet.\nFrança va perduda, no sap a què juga i bona part de la culpa la té el seu tècnic, en Lievremont. Més autocrítica i menys carregar culpes a tercers! I és que un equip tant bo, cridat a lluitar pel mundial de la propera tardor, no pot permetre’s donar imatges d’equip petit i acomplexat, renunciant al joc a la mà i la possessió, essències tradicionals del rugbi gal.\nFrança no teé opcions per endur-se aquest sis nacions, com tampoc les té Irlanda, al caure al Millenium Stadium de Cardiff contra els gal·lesos per 19 a 13. El conservadorisme i ineficàcia ofensiva del XV del trèvol confirma el lent i progressiu declivi de la que va ser generació d’or del rugbi irlandès. I això que el XV irlandès va tindre la victòria a tocar fins l’últim moment, quan en Wallace (que havia entrat feia poc substituint al enorme Fitzgerald) va desperdiciar l’ocasió d’assajar en el darrer minut per voler centrar la seva posició pensant en la posterior transformació a pals.\nEl darrer partit de la jornada el van jugar Anglaterra i Escòcia a Twickenham. El XV del card va estar a punt d’assaltar la banca al santuari del rugbi anglès, en un xoc de trens entre dues de les millors davanteres dels sis nacions. Anglaterra va suar sang per doblegar l’equip escocès, que va sorprendre a propis i estranys amb el seu plantejament. Flood i Wilkinson amb les seves transformacions de cops de càstig i una marca de Croft van decantar el resultat del XV de la rosa, per un ajustadíssim 22 a 16 que no reflecteix què va passar a la gespa de Twickenham. Molt bé, Escòcia!\n17 febrer 2011 · 15:34\nHimnes i rugbi. L’essència de la pilota ovalada.\nAprofitant que aquest cap de setmana el sis nacions en dóna un respir, potser caldrà repassar un dels fonaments i particularitats del món del rugbi: els himnes nacionals.\nPer a qualsevol jugador de rugbi defensar els colors del propi poble és un orgull, com a la resta dels esports. Però al rugbi aquesta particularitat pren una dimensió especial. Per exemple, les principals empreses angleses es “barallaven” per comptar a membres del XV de la rosa en els seus organigrames quan el rugbi era amateur (no fa pas tants anys), o els jugadors neozelandesos sovint es preparen anys i panys per presentar-se a les proves de selecció i accés als All Blacks.\nPodríem fer un blog sencer de què significa defensar els colors nacionals al món del rugbi, però només vull ressaltar un aspecte que ens diferencia del món del futbol, el bàsquet o altres esports: el respecte.\nRespecte a la pròpia història, a la història del rival, a la samarreta pròpia i rival i a les seves tradicions, als himnes propis i estranys. Sense anar més lluny, recordo als membres de la selecció de Portugal que van disputar el mundial de França de l’any 2007 a l’hora de cantar el seu himne. Plens de joia, d’orgull, de respecte i amor (quina diferència amb en CR7, Pepe, Mourinho i companyia, oi?).\nPerò l’essència del rugbi es pot copsar en els fets del 24 de febrer de 2007 a Croke Park. Aquell dia es va disputar en Irlanda-Anglaterra del sis nacions a Croke Park, el temple sagrat del futbol gaèlic i del Hurling, esports nacionals de l’illa maragda. Era el primer cop que l’estadi s’obria a un esport no gaèlic, i ho van fer contra Anglaterra, en un partit simbòlic.\nCroke Park simbolitza la lluita nacional del irlandesos per la seva llibertat. El 21 de novembre de 1920 un batalló de soldats britànics van irrompre al bell mig del vell Croke Park, que estava ple fins la bandera, durant un partit de futbol gaèlic entre Dublín i Tipperary i van disparar a tort i a dret, matant, ferint i mutilant a jugadors, tècnics i aficionats. Fou el primer diumenge sagnant de la història d’Irlanda.\nAl mateix escenari, 87 anys desprès, es van trobar les seleccions d’Anglaterra i Irlanda. Els locals van rebre als anglesos amb respecte, però amb l’esperit del Diumenge Sagnant sobrevolant l’estadi. El més sorprenent és el respecte amb que els locals van escoltar l’himne anglès. (Us imagineu que el públic del Camp Nou escoltés amb silenci l’himne espanyol o al Bernabéu es respectés amb silenci Els Segadors? Impossible, oi?). Silenci total i absolut. Desprès, 80.000 ànimes van cantar a pulmó el Soldier’s Song, himne de la República d’Irlanda, i l’Ireland’s Call, himne oficial del rugbi irlandès. Us deixo amb el vídeo íntegre de la seqüència dels himnes (pell de gallina!):\nAquell dia Irlanda va guanyar per 43 a 13 al gran rival. En aquell atrezzo, qualsevol altre desenllaç era impensable. Pot haver-hi na revenja més dolça que derrotar esportivament al gran rival al joc que ells van inventar a un santuari sagrat com Croke Park, amb un respecte total i absolut al rival i als seus símbols? Aquell dia jo també em vaig sentir irlandès. Aquell dia mig món es va sentir irlandès. És la grandesa del rugbi.\nFiled under Sis nacions, Tradicions\n3 febrer 2011 · 11:43\nPrèvia del sis nacions 2011\nAquest cap de setmana comença l’edició del present any del torneig de les sis nacions, el torneig a nivell de nacions més antic del món.\nCom sempre, l’emoció i l’espectacle estan més que garantits. Desprès de les tres darreres edicions, és difícil apostar per un favorit clar. I és que en els tres darrers anys, el sis nacions ha conegut tres campions diferents (Irlanda, Gal·les i França), i tots ells han aconseguit el Gran Slam (és a dir, proclamar-se campió guanyant tots els partits). Per tal de conèixer millor els equips i les seves opcions, fem un petit anàlisi de les sis millors esquadres europees:\nEls gals són els vigents campions d’Europa, i basen gran part de la seva força en una davantera molt potent, que guanya gairebé tots els rucks i mauls dels partits. Fixeu-vos que el XV del Gall només aglutina tres o quatre jugadors en cada punt de trobada, facilitant les segones i terceres jugades i l’obertura d’espais essencials per aconseguir plantar-se a la línea de 22 rival.\nFrança té també una línea de tres quarts molt forta, ràpida, àgil i amb molta facilitat per utilitzar el peu. Els francesos són mestres en el joc aeri i en les transicions ràpides vers la davantera. Si tenen el dia inspirat, el XV de França esdevé poc menys que invencible. A priori, té el paper de gran favorit per la seva condició de vigent campió continental.\nFrança és l'actual campiona del sis nacions.\nEl campió de fa dues edicions és un equip molt sòlid, però al meu parer, massa esbojarrat en determinats moments dels partits. La millor garantía pels gal·lesos és la presencia del seu apertura Hook o dels germans Philips i Stephen Jones. Per sobre de tots ells, brilla amb llum pròpia el mig de melé Shane Williams, que també pot jugar a les ales.\nEls gal·lesos seràn molt forts al seu Millenium Stadium de Cardiff, però crec que no faran grans coses fora de casa.\nEl XV irlandès és una màquina vella, però fiable. Els irlandesos són un equip que fa molts anys que juguen junts, tant als clubs de Munster i Leinster (ambdós clubs formen la columna vertebral de la selecció), com a nivell nacional. La gran derrota irlandesa ha estat no trobar encara substituts a l’alçada de jugadors mítics com O’Gara o O’Driscoll.\nEls Hayes, O’Callaghan i O’Brien ja tenen una edat, però al rugbi la veterania és un grau. Tot i això, a l’illa maragda els toca començar a buscar un relleu generacional que no acaba de fer-se realitat.\nEl bressol del rugbi viu al ostracisme els darrers anys. Tradicionalment, el rugbi anglès s’ha basat en un joc molt físic, amb una davantera molt potent que sempre busca obrir escletxes a base de mauls. Un estil que ha quedat una mica antiquat en el rugbi actual.\nNo dono massa opcions als anglesos, malgrat que en aquest esport els escuts pesen, i els anglesos sempre seran un rival temible. El que passa és que els mateixos anglesos no acaben de creure en la seva pròpia selecció nacional. Les esperances de futur passen per en Matt Banahan, l’ala de Bath.\nMatt Banahan, la gran esperança del XV de la Rosa.\nL’etern aspirant sembla més fort que mai, aquest any. Amb l’arribada del nou tècnic Andy Robinson (ex entrenador de Bath) el XV del Card ha estat capaç de doblegar a grans equips com Sud-àfrica (actual campiona del món) i Austràlia durant els darrers mesos. Falta veure si aquesta dinàmica positiva continua durant aquest sis nacions. Històricament Escòcia ha tingut una de les millors davanteres del món i una de les pitjors línees de tres quarts del sis nacions. Ja veurem si enguany les coses comencen a canviar…\nLa selecció més fluixa del campionat, que lluitarà per no ser cullera de fusta (premi que s’atorga als equips que tanquen el sis nacions amb ple de derrotes). Si l’azzurra té alguna opció, ha de ser al seu Stadio Flamino.\nNo penso que els italians guanyin més d’un sol partit en tot el sis nacions (potser contra Gal·les a casa?) i és que l’equip dels germans Bergamasco, Castrogiovanni i Parisse encara no està al nivell dels millors equips europeus (tot i que ja li falta poc, molt poc…).\nPer anar fent boca, us deixo amb l’espectacular anunci que ha fet la BBC d’aquesta edició del sis nacions:\nFiled under Rugbi XV, Sis nacions\n1 febrer 2011 · 19:07\nQuatre catalans al sis nacions\nL’actual campiona europea de rugbi a nivell de nacions, la selecció francesa (també coneguda com el XV del gall), comptarà amb quatre jugadors catalans per a l’edició del sis nacions que es disputarà aquest any.\nEls quatre jugadors catalans (tots ells de la disciplina de la USAP) són els davanters Nicolas Mas i Guilhem Guirado i els tres quarts David Marty i Maxime Mermoz. Aquest èxit demostra el bon estat de salut del rugbi a la Catalunya nord, i la bona feina de potenciació de la cantera que s’ha fet de fa temps a Perpinyà.\nFiled under Catalunya, Rugbi XV, Sis nacions


Lletraferits: L'arpa i les seves vibracions, 480\nUn any més Barcelona s'omple de colors i d'olors.\nLa Fira de Sant Ponç és una de les fires més antigues de les que es fan a la nostra ciutat. El carrer de l'Hospital es converteix amb el millor lloc per comprar mel, fruites confitades i plantes remeieres.\nEra costum que, a la primavera, els herbolaris portessin herbes per vendre-les. Les herbes collides en aquesta estació de l’any es creia que tenien més propietats curatives. Fins el segle XVI,, aquesta fira es feia a la primavera però es va cristianitzar i es va començar a celebrar el dia de Sant Ponç, l’11 de maig.\nEl primer emplaçament de la Fira de Sant Ponç va ser a la plaça de Sant Miquel, després es va fer al carrer de Sant Cugat del Rec, i – finalment – al seu actual emplaçament: el carrerde l' Hospital.\nSi decidiu fer una passejada pel carrer de l'Hospital, trobareu molta gent i moltes\nparades plenes de bresca, de mel, fruites confitades, melmelades, mató, iogurt i formatges artesans, herbes medicinals i altres productes també artesanals.\nGaudim, avui, d'una festa ben nostra.


Aprendre a protegir els equips de treball i les comunicacions | Sindicat de Periodistes de Catalunya\nDos tallers sobre «legislacions sobre copyright i propietat intel·lectual. Neutralitat de la Xarxa» i «Llibertat d’expressió, llibertat d’informació» obriran aquest divendres 30 d'octubre a la tarda la setena edició del Fòrum Internacional de Cultura Lliure, que enguany se centrarà en el periodisme d'investigació. L'encontre està organitzat per la Xarxa X_Net. Aquestes sessions es realitzaran a la sala Conservas, al carrer Sant Pau, 58 de Barcelona i totes dues es faran en anglès.\nL'endemà dissabte 31 hi haurà la presentació del Grup ciutadà contra la corrupció obrirà el pròxim 31 d'octubre. Aquesta sessió es farà al centre La Farinera, a la plaça de les Glòries, Gran Via de les Corts Catalanes, 837. L'accés és gratuït fins a completar l'aforament prèvia inscripció. Reserveu escrivint a isabel@xnet-x.net. Dies enrere ja ens referíem a aquesta iniciativa i de la importància que els professionals de la informació assumissin la necessitat de protegir les seves comunicacions i els seus equips de treball com a una qüestió bàsica per a l'exercici del periodisme, que, entre altres coses, obliga a protegir les fonts.\nLes noves tecnologies permeten que qualsevol que ho pretengui pugui tafanejar en els ordinadors, webs i comunicacions si no es prenen mesures justament per evitar-ho. En aquestes jornades s'oferiran eines i coneixements per poder protegir la nostra feina de visitants no desitjats, una qüestió imprescindible, entre d'altres, per a qui es dediqui al periodisme d'investigació.


Disseny Web i SEO per Especialistes en juntes rotatives\nDeublin: Disseny Web i SEO per Especialistes en juntes rotatives\nAmb 75 anys de trajectòria en el mercat de juntes rotatives, Deublin es troba a l'avantguarda tecnològica d'aquest sector.\nUna junta rotativa pot ser utilitzada en gran varietat de sectors industrials per transportar i / o vehicular aigua, vapor, oli, lubricants refrigerants o altres fluids a parts rotatives de la màquina. El valor competitiu principal de Deublin ha estat des del primer dia oferir productes fiables i de gran qualitat a preus competitius.\nL'empresa ha decidit aquest any realitzar un redisseny de la seva pàgina web i ha comptat amb La Teva Web per al projecte. A continuació, us expliquem els trets de disseny principals utilitzats.\nDisseny per a Web de Juntes Rotatives\nPer aquest disseny partim de la base que el client ja tenia una gràfica i estil marcats en les seves comunicacions o aplicacions impreses. Per tant, hem tractat de mantenir aquest esperit tècnic i robust que caracteritza la marca, així com la idea de rotació i translació, però amb un toc més modern.\nL'objectiu principal del web és portar l'usuari a realitzar una trucada o enviar un mail o un formulari a través del web. Per això, s'ha decidit destacar les formes de contacte d'e-mail i telèfon a el mateix nivell que el cercador d'un ampli catàleg. A la pàgina principal, el vídeo corporatiu i les categories expliquen ràpidament l'activitat de l'empresa.\nPel que fa a les formes, les tipografies Sant Serif, Source Sans Pro i NeoSans Pro, utilitzades en negre sobre blanc, aconsegueixen mostrar el caràcter tècnic dels continguts amb pragmatisme.\nD'altra banda, les icones de línia blanca per a les categories ajuden a reforçar el caràcter tècnic del producte. Els llistats de productes tipus targeta mostren diverses característiques tècniques interessants de cara a l'usuari.\nEls botons de producte s'han dissenyat molt marcats i utilitzant el vermell corporatiu, de manera que es posa l'accent en la consulta d'aquest. A més, la fletxa present en el logotip està sempre present com a forma que vehicula l'acció.\nColors del disseny\nEl vermell corporatiu # B11E29 sobre blanc amb diferents gammes de grisos i amb colors neutres de suport. El blanc com a fons té més presència que la resta dels tons. Així mateix, els marges amplis busquen la claredat.\nD'altra banda, el negre # 34302B del footer aporta solidesa al conjunt.\nImatges del disseny\nEls fons d'imatges en monotono van des del vermell corporatiu als grisos neutres, amb fotografies que remeten a la idea la tecnologia i la maquinària. Per destacar les peces de producte, aquestes es troben aïllades sobre un fons blanc, posant l'accent en els detalls tècnics de les mateixes.\nVisita el web deublin.es\nDisseny web amb perfecció\nFabricant de raspalls de màxima qualitat


El sanejament del camp de tir estarà enllestit a finals d’any\nEscrit per M.B./M.M\nEl ministeri d’Urbanisme, Ordenament Territorial i Medi Ambient, Xavier Jordana, preveu que les tasques de sanejament i neteja del plom acumulat al camp de tir de la Rabassa estaran enllestides a finals d’aquest any, un cop acabats els estudis pertinents.\nL’anunci del ministeri arriba després que ahir s’adjudiqués a l’empresa catalana Mediterra l’elaboració de l’estudi de contaminació previ a l’avaluació dels riscos i la concreció del futur pla de sanejament. Específicament, l’empresa catalana realitzarà un total de vint mostres a la zona que s’estén per sota de la carretera del camp de tir. Un cop extretes les mostres i realitzat l’estudi de risc, es podrà decidir la forma d’actuar, que serà extreure les terres i portar-les a l’abocador o bé fer el tractament de les terres sobre el mateix terreny.\nun mes i 13.600 euros\nL’estudi, que costarà 13.600 euros, té un termini de realització de quatre setmanes. És per això que el ministre d’Urbanisme, Ordenament Territorial i Medi Ambient va preveure ahir que “abans de finals d’any la zona pot estar sanejada i lliure de plom”, un fet les diferents associacions ecologistes, i especialment l’Associació per a la Defensa de la Natura (ADN), han demanat reiteradament durant els últims anys.


Lavanda Holiday Home Brac Island Croàcia - Ofertes d'hotels amb els MILLORS DESCOMPTES EN LÍNIA\nMilna, Brac Island, Croàcia - Molt bona ubicació - Veure al mapa\nConvenientment situat a Brac Island, Lavanda Holiday Home és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Lavanda Holiday Home, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia, servei de llançadora per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Lavanda Holiday Home és un lloc ideal d'estada pels viatgers que busquin encant, comfort i facilitat a Brac Island.


Susana Gallardo, estendard del vell ordre | Catalunya | EL PAÍS Catalunya\nSusana Gallardo, estendard del vell ordre\nLa nova amiga de Manuel Valls ha destacat pel seu posicionament contrari a la independència de Catalunya\nSusana Gallardo, en un esdeveniment an Barcelona el noviembre del 2011. Miquel Benitez Getty\nBarcelona 30 AGO 2018 - 08:41\tCEST\nEl procés d’independència ha sacsejat la societat catalana en el seu conjunt, i les elits de Barcelona en particular. El vell ordre burgès partidari de la moderació se n’ha anat en orris, dividit entre els partidaris de la independència i els de la unió. En aquest context, Susana Gallardo, la nova parella de l’ex-primer ministre francès Manuel Valls –segons una informació de Paris Match que cap de les parts ha desmentit–, ha assumit el paper d’estendard dels partidaris més entusiastes de continuar formant part d’Espanya.\nSusana Gallardo Torrededia (Barcelona, 1964) acumula una de les fortunes més grans del país: és accionista de la farmacèutica Almirall, multinacional de base familiar que van fundar el seu pare i el seu oncle. La família Gallardo controla el 66% d’una empresa amb un valor borsari de 2.700 milions d’euros. Gallardo també participa en diverses societats d’inversió que gestionen desenes de milions d’euros en actius, i va ser vicepresidenta de la marca de moda Pronovias, fundada pel pare d’Alberto Palatchi, el seu exmarit. La parella es va divorciar el 2016 i Pronovias va ser venuda el 2017 al fons britànic BC Partners per 550 milions d’euros. El matrimoni Palatchi-Gallardo va ser un referent de la jet set barcelonina i després del seu divorci ha continuat protagonitzant pàgines de la premsa del cor: a Palatchi se l’ha relacionat sentimentalment amb diversos noms, el darrer, segons la revista ¡Hola!, Zita Serrano Suñer, neta del ministre d’Exteriors de Franco Ramón Serrano Suñer. Gallardo ha assumit ara el protagonisme per la seva relació amb Valls.\nMalgrat la seva posició social, Gallardo no va dubtar l’1 d’octubre del 2017 a muntar un número allunyat de la tradicional discreció de la burgesia catalana: aquell dia es va convocar la consulta il·legal sobre la independència de Catalunya i Gallardo es va filmar coberta amb una caputxa i una bandera espanyola visitant un punt de votació de la Via Augusta, a la zona benestant de Barcelona. Gallardo assegurava que havia votat quatre vegades i se la veia, al vídeo, discutint amb altres votants. De fet, va explicar al digital Vanitatis que el vídeo havia estat extret del seu compte d’Instragram. L’empresària va justificar la seva actuació com una mena d’acte reivindicatiu: “No soc cap valenta. Soc catalana i sé què passa aquí. Som botiguers, pacífics i covards. Si s’hagués fet fa anys el referèndum, hauria sortit el no. Ara, amb el que ha passat aquest diumenge [les càrregues policials] i les imatges que hem vist, cada cop hi haurà més gent a favor de la independència. És un drama. Han de veure que la realitat catalana no són ells, som molta gent i no ens hem d’amagar”. Jorge Gallardo, president d’Almirall i germà de Susana, va ser notícia poc abans de les eleccions autonòmiques del 2015 –“plebiscitàries”, segons l’independentisme– en enviar als seus empleats un vídeo en què advertia dels riscos de votar a favor de la independència. Els germans Jorge i Antonio Gallardo van traslladar a Madrid el 2017 la seu de la seva principal societat patrimonial, Goodgrower, després de la declaració d’independència.\nSuport al PP\nManuel Valls estudia presentar-se a l’alcaldia de Barcelona amb l’aval de Ciutadans i té el suport de Susana Gallardo malgrat que fins avui l’empresària havia demostrat simpaties pel PP. Ella i el seu exmarit van donar suport als populars en les eleccions generals del 2015, organitzant una visita a la fàbrica de Pronovias per a Soraya Sáenz de Santamaría i Xavier García Albiol. El fill de Susana Gallardo, Alberto Palatchi Gallardo, és militant del PP des del 2012 i membre de l’executiva del partit a Catalunya com a coordinador de Política d’Innovació, Tecnologia i Empresa. Ciutadans té actualment més volada que el PP entre els votants de classe alta catalans partidaris de la unió amb Espanya. “Amb els meus amics no puc parlar d’aquest tema. Ara voten Ciutadans, perquè els fa vergonya votar el PP. Els fa por la independència perquè encara es guanyen la vida com a empresaris”, explica a les seves memòries Antoni Vila Casas, empresari partidari de la secessió i antic soci dels Gallardo en la fusió dels laboratoris Almirall i Prodesfarma.\nAl vídeo que va gravar amb el seu mòbil l’1-O Gallardo recorre les llargues cues per votar que formen els seus veïns mentre interactua amb alguns d’ells: “Aquí m’han dit que portar una bandera és provocar. M’ho han dit un munt de vegades”, explica Gallardo mirant a càmera: “És el quart col·legi on em deixen votar, en aquesta democràcia catalana. És de puta mare! No havia votat tant en ma vida. Ara ho enviarem a la CNN, perquè vegin com es pot votar aquí. [...] Porto quatre cues, estic esgotada, seguiré votant tot el dia. Votarem. We will vote! All the way!”.


Etiquetes: Essaouira, Fes, les arts décoratifs, Rabat, Tazaout, we have a camera\nEncara que resulte difícil de creure, tot i viure al Marroc, ja fa temps que el tinc una mica abandonat (I com es perd, amb la manca de pràctica!). Però no llegir novel·les no vol dir no entendre els avisos i els cartells. La majoria dels estrangers que conec ací no parlen àrab, i alguns en parlen una mica, però no el llegeixen. òbviament, no tothom té temps, o interès, d'estudiar àrab. De vegades pregunten què vol dir açò o allò; coses tan importants com prohibit pasar. O, amb cotxe, ho tenen una mica difícil per llegir les senyals (la majoria encara està en alfabet llatí, però la que interesa, mai). Se'm fa estrany haver de recordar que, als carrers de Tetuan, són mig analfabets i ni tan sols se n'adonen.\nUn dimarts per la vesprada, d'Espanya cap al Marroc, la frontera està estranyament buida i silenciosa. El jove espanyol, mentre li sege...


Vila-real celebra la tercera trobada de guàrdies romanes i armats com a avantsala de la Setmana Santa | Castelló Extra\nVila-real celebra la tercera trobada de guàrdies romanes i armats com a avantsala de la Setmana Santa\nVila-real ja es prepara per a celebrar la seua Setmana Santa, declarada Festa d’Interés Turístic Autonòmic, i com a preludi dels actes centrals aquest diumenge la ciutat acull la III Trobada de Guàrdies Romanes i Armats. La Regidoria de Turisme, a través de la Molt Il·lustre Confraria de la Puríssima Sang i Verge de la Soledat, amb el suport de la Junta Central de Setmana Santa, organitza aquesta exhibició, que en aquesta ocasió comptarà amb la participació dels Jueus de la Puríssima Sang de Vila-real, l’Agrupació de Romans de Sant Vicenç de Castellet de Barcelona i els Pretorians Armats de l’Alborç de Tarragona.\nEls grups participants realitzaran una desfilada, que tindrà com a punt de partida la Casa dels Mundina. Serà a les 11.00 hores quan donarà principi aquesta cercavila pels carrers Major Sant Jaume i Raval de Sant Pasqual en direcció a la basílica, on realitzaran una exhibició. Tot seguit, els participants recorreran els carrers de Mare de Déu de Gràcia, Sant Roc, Sant Antoni, Cervantes, Cova Santa, Pere III i la Murà fins a la capella de la Sang, on s’oferirà una altra exhibició. Finalment, posaran rumb a la plaça Major pels carrers Sang de Crist i Major Sant Jaume.\nL’entrada en la plaça Major està prevista a les 12.30 hores per a realitzar la trobada de totes les agrupacions participants, que exhibiran la seua indumentària i armes en una desfilada que finalitzarà al voltant de les 13.30 hores, amb el lliurament de medalles i els discursos de les autoritats presents en l’acte.


recomana.cat - Crítica de l'obra: Casa de nines, 20 anys després | Traspassant novament la porta per Núria Sàbat\nHan passat 20 anys des que la Nora ibseniana va marxar d’una revolada, clavant un cop de porta mític, per deixar enrere marit, fills i el que s’augurava un trist destí. El futur, però, sempre és una incògnita, i també un pou de curiositat per a les ànimes inquietes. La mateixa que va instigar Lucas Hnath a imaginar i a escriure A Doll’s Hause. Part 2; una obra escrita el 2017 i estrenada tot seguit a Broadway amb gran èxit.\nCent quaranta anys després que Henrik Ibsen escrigués l’obra, el jove dramaturg nord-americà la reprèn per situar-nos novament a la casa familiar, a la mateixa sala que un dia va veure sortir la jove Sra. Helmer, ara més sòbria i potser solitària perquè s’hi han tret tots els mobles i objectes que poguessin recordar-la i perquè els fills, ja grans, han volat. La fidel Anne Marie continua custodiant-la i fent costat a Torvald, que tornarà a veure sacsejades la seva tranquil·la rutina i les seves arrelades conviccions. Sense trencar amb el passat –són aquells fets els que han originat la trobada–, ni oblidar els antics sentiments, Hnath dona als seus personatges nous i decisius interessos que en determinen l’actuació. Així, trobarem una Nora adulta, decidida i lluitadora, però també sensible i emotiva a qui dol haver causat dolor arran d’una decisió potser cruel, però que tornaria a repetir. Una Nora amb molts registres que, a Emma Vilarasau, li escauen com anell al dit. L’actriu, com sempre, sap mostrar tota la força del seu personatge, però també els seus dubtes i neguits. Al seu costat, Ramon Madaula construeix –tant a base de paraules que costen de sortir com de silencis prou reveladors– un Torvald indecís i estovat, que se sap vençut malgrat algun petit conat de rebel·lia. Mentre que Isabel Rocatti juga amb habilitat el seu paper i esdevé una Anne Marie dividida entre l’amistat que sent per Nora i una mentalitat que l’obliga a romandre en el passat. Júlia Truyol és l’Emmy, la filla a qui va abandonar de molt petita i que no té cap record de sa mare. Tampoc cap retret, però com tots els altres molt allunyada d’aquesta Nora reivindicativa i optimista, convençuda que hi haurà un món millor en què les dones podran tenir els mateixos drets que els homes i ser del tot lliures. Un treball interpretatiu que, un cop més, Sílvia Munt ha volgut matisat i expressiu sense estridències per tal de fer-nos arribar aquests quatre relats que mostren quatre visions o maneres diferents d’entendre la vida, plantejats a través d’una estructura semblant a tres actes i un epíleg en què la Nora s’enfronta dialècticament amb cadascun dels altres personatges. Ho fa d’un en un, i en una disposició escènica gairebé simètrica –una porta central, al fons, i uns bancs arrambats a les parets laterals– que els personatges respecten o no en funció de la intensitat dramàtica.\nD’altra banda, la barreja temporal que s’estableix entre el vestuari d’època (Mercè Paloma) i un llenguatge que inclou expressions del tot contemporànies és perfectament coherent amb uns plantejaments formulats de manera que també van més enllà del que pertocaria històricament i se situen en un debat absolutament actual.\nGairebé dues hores després d’haver trucat al timbre, reforçant-ne la simetria, la Nora hnathiana torna a traspassar la porta davant d’un futur, novament incert.


Fatxalàndia | Societat Anònima\nUna de les frases que més m’agrada de l’APM és aquella que pronuncia el doctor Torreiglesias quan diu que “a veces el mundo da la impresión de que se ha vuelto loco”. Gran veritat. Especialment quan penses que el “Valle de los Caídos” no és el títol d’un western, sinó un lloc de culte pels feixistes en un país que presumeix de ser democràtic.\nHe de dir que l’any 1981 vaig anar a aquell espai ignominiós amb el col·legi (per cert, pocs dies després del 23-F). Es tracta d’un lloc que impressiona. En una vall gairebé deserta, el primer que veus de lluny es l’enorme creu. Sota aquest símbol, hi ha una esplanada des de la qual les vistes de la vall són magnífiques. Un cop a dins d’aquesta megatomba que perfora la muntanya, hi ha un llarg passadís, o potser hauria de dir túnel del terror. Al fons, el primer que trobes és la tomba de José Antonio Primo de Rivera. És quan comences a somatitzar la teva mala llet. Però l’estrella del local és la tomba del DJ resident, Francisco Franco, a la qual accedeixes després de creuar sota una especie de volta. Quan vaig estar l’any 81 es podia trepitjar, plaer que evidentment em vaig permetre. En aquell moment la mala llet impregna cada centímetre de la teva pell. Penses en com va ser edificat aquell mausoleu, en la sang que s’amaga darrera cada maó, en les llàgrimes que es van vessar durant la guerra, en una venjança que va durar gairebé quaranta anys (tot i que no sé si ha acabat) i t’entren ganes de calar foc a tota aquella infàmia que una democràcia mal entesa garanteix. No m’imagino una Alemanya on es permetés que existeixi un lloc de culte per a Hitler.\nS’ha de recuperar la memòria però dels no guanyadors, dels que el règim va sotmetre de manera implacable i va submergir a l’oblit. Dels altres no fa falta que ens recordem. La seva història ens la sabem prou bé. La memòria que s’ha de recuperar és a les cunetes, en les fosses on reposen velles utopies que pocs recorden. És aquella Espanya que somiava i lluitava per la llibertat la què seria necessària. La d’ara és difícil de reconèixer i d’acceptar.\nCom d’aquest país cada vegada em sorprenen menys coses, suposo que la propera notícia és que es construirà un parc temàtic al Valle de los Caídos. Però això és matèria reservada per a un futur article.